Lav et referat af nedenstående tekst:

Tekst:
Det nordjysk valgte folketingsmedlem Rasmus Prehn (Soc.dem.) har fået den plads i Folketingets kulturudvalg, der blev ledig, da Prehns partifælle Benny Engelbrecht blev udnævnt til skatteminister. - Jeg er kisteglad for at komme med i kulturudvalget. Kultur er nemlig en af de mest afgørende idepolitiske bastioner i samfundet. Jeg har selvfølgelig allerede travlt med navnlig transport-, forsknings- og finanspolitikken, men det bliver godt også at have et mere åndeligt og ideologisk område at arbejde med. Jeg vil afgjort prøve at gøre en forskel - i hvert fald har jeg mange ideer med mig ind i udvalget, siger Rasmus Prehn i en pressemeddelelse. Fredag besøgte Rasmus Prehn Aalborg Banegård, hvor museet KUNSTEN i øjeblikket er flyttet ind. Netop ønsket om at bringe mere kultur helt ud til folket er en af de ting, Prehn vil arbejde for i kulturudvalget. - Jeg synes, man burde flytte kulturministeriet til provinsen, gerne Nakskov eller Hirtshals, hvor kultureliten kan få lidt tiltrængt vind i håret og opleve den mere vejrbidte udgave af den danske hverdag, og hvor det kulturelle udbud er knap så priviligeret som i hovedstaden, siger Rasmus Prehn.

Referat:
Det socialdemokratiske folketingsmedlem Rasmus Prehn har fået en plads i Folketingets kulturudvalg.